Rikunarita-ORG/Wikinium huggingface dataset:
# Cincinnati

|

|  |
| --- |
| **Cincinnati** |
|  |

 |
| **Ienwoonertaal** | 332.252 (2006) |
| **Lound** | Fereende Stoate |
| **Deelstoat**: | Ohio |
| **Fläche**: | 201,9 |
| **Websiede**: |  |

**Cincinnati** is n Stääd in dät Suudwääste fon dän Stoat Ohio in do Fereende Stoate.
Ju Stääd lait an de Ohio-Äi un häd ätter ju Foulkställenge fon 2006 n Ienwoonertaal fon 332.252 binne do Meenteskeede, wiermäd se ju bit ap two grootste Stääd fon Ohio is. Ju Agglomeration, ju sik uutdient uur Deele fon do Stoaten Ohio, Kentucky un Indiana, is oawers fuul gratter un tält bolde 2 millione Ienwoonere.

Ätter dän Bau fon dän Eriekanoal un dän Miamikanoal wuud ju Stääd al bolde n wichtich Zentrum fon ju Skipfoart ap e Ohio-Äi. In dät Jier 1850 hied ju Stääd al 115.000 Ienwoonere un waas deermäd een fon do two grootste Stääde wäästelk fon dät Appalachen-Gebierge.

## Geskichte

Ju Stääd wuud 1788 gruunded un 1790 "Cincinnati" naamd ätter ju "Sälskup fon do Cincinnati", n Fereen fon fröiere Offiziere uut dän Amerikoanske Uunouhongegaidsskriech, do ätter dän Kriech ätter hiere Burger-Beroup touräächkeemen wieren. Deermäd foulgeden jo dät Biespil fon dän roomske Diktator Cincinnatus, die der ätter n fon him fierden Kriechstoach fluks wier bääte dän Plouch stounde geen. Foar ju Ouskaffenge fon ju Sklaaweräi waas Cincinnati ne wichtige Twiskestation fon dän Underground Railroad.

## Befoulkenge

*Sjuch uk: Do Seelter in Cincinnati.*

Cincinnati
Fon ju Befoulkenge is 12,3 % aller as 65 Jiere un bestoant foar 42,8 % uut Eenpersonehuushollengen. Ju Oarbaidsloosegaid bedrächt 5,1 % (Foulkställenge 2000).

Sowät 1,3 % fon ju Befoulkenge fon Cincinnati bestoant uut Hispanics un Latinos, 42,9 % is fon afrikoansken Uursproang un 1,5 % fon asiatisken Uursproang.

Die Taal Ienwoonere soank fon 364.553 in 1990 ap 331.285 in 2000.
# Los Angeles

|  |
| --- |
| **Los Angeles** |
|  |
| **Statistieke** |
| Ienwoonertaal | 3.831.868 (2009) |
| Fläche | 3.154,1 km² |
| Befoulkengstichte | 1.290,6 km² 1.214,9 km² Loundfläche |
| Agglomeration | 12.875.587 (2006) |
| Höchte | 100 M. buppe N.N. |
| **Politik** |
| Lound | Fereende Stoaten |
| Buundeslound | Kalifornien |
| Buurmäster | Eric Garcetti |
| **Uur** |
| Postleittaal | 90001-90068, 90070-90084, 90086-90089, 90091, 90093-90097, 90099, 90101-90103, 90174, 90185, 90189 |
| Tiedzone | UTC -8 |
| Websiede | www.lacity.org |

**Los Angeles** is ne Stääd in dät amerikoanske Buundeslound Kalifornien. Ju Stääd lait an dän Pazifiske Ozean un ju Los Angeles River. Mäd uungefeer fjauer Millione Ienwoonere is Los Angeles ju twäidgrootste Stääd in do Fereende Stoaten. In dän *metropolitan area* (Grootruum) woonje uungefeer 13 million Moanskene.

Ju Stääd wäd uk wäil L.A. of eenfach Angelas naamd. In dät Ängelske häd ju Stääd dän Bienoome *The City of Angels* (ju Stääd fon do Ängele).
# Abraham Lincoln

Fotografie fon Abraham Lincoln
**Abraham Lincoln** (bädden ap dän 12. Februoar 1809, stuurwen ap dän 15. April 1865) waas fon 1861 bit 1865 tou die säkstienste Präsident fon do Fereende Stoaten fon Amerikoa. Hie wuude twäie kädden, in 1860 un in 1864, man in sien twäide Amtstied wuude hie as eersten US-Präsident möärend. Gruund deerfoar waas wäil, dät hie ju Skloueräi ouliende un sik deer juun iensätte.

Düsse Meenenge fierde uk ätter sien Köär tou ju Oukleeuwenge fon Stoaten in dät Suude, do masse Sklouen heelten un hiere Wirtskupswiese deer ap apbauden: Jo slooten sik ap dän 4. Februoar 1861 tou do Konföderierde Stoaten fon Amerikoa touhoope, wät al ap dän 12. April fon dät sälge Jier tou dän Amerikoanske Burgerkriech fierde, die bit 1865 tou duurde.

## Foutnooten